Diari Oficial de la Generalitat Valenciana


Sumari del DOGV 7313, del 09-07-2014 (2014/6142)

ORDE 7/2014, de 18 de juny, de la Conselleria de Sanitat, per la qual s'aproven les bases i es convoquen dos beques per a la realització de pràctiques professionals en la Subdirecció General de Sistemes d'Informació per a la Salut.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7313

Data del DOGV
:   09-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6142


Data del document
:   18-06-2014

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2014, de 18 de juny, de la Conselleria de Sanitat, per la qual s'aproven les bases i es convoquen dos beques per a la realització de pràctiques professionals en la Subdirecció General de Sistemes d'Informació per a la Salut. [2014/6142]  
En el marc de la política dirigida a la integració i formació de jóvens llicenciats que han finalitzat els seus estudis en dates recents, la Conselleria de Sanitat convoca a concurs públic dos beques a fi de facilitar la formació complementària, l'adquisició de noves aptituds i l'especialització i el perfeccionament d'estos jóvens en l'àmbit de l'Administració pública valenciana.  
La realització d'estes activitats oferix una oportunitat formativa afegida quan es finalitzen els estudis cursats, ja que facilita a estos jóvens un valuós instrument per a complementar els coneixements teòrics adquirits en les seues carreres i enriquir-los per mitjà de la col·laboració amb els professionals de l'Administració, dels quals poden aprendre no sols nous coneixements teòrics, sinó també la manera de portar-los a terme per mitjà de la seua participació en les tasques que realitzen estos professionals.  
Les beques s'emmarquen en el projecte de gestió de la imatge mèdica digital de la Conselleria de Sanitat (GIMD) dins de l'eix I+D+i. En este àmbit la Subdirecció General de Sistemes d'Informació per a la Salut i a través del Centre d'Excel·lència i Innovació Tecnològica de Bioimatge de la Conselleria de Sanitat (CEIB-CS), pretén desenrotllar tots els aspectes d'innovació a través d'imatge mèdica i per mitjà de l'estudi de paràmetres qualitatius i quantitatius que milloren l'ajuda al diagnòstic, així com el desenrotllament de nous projectes tecnològics i d'innovació relacionats amb la imatge biomèdica i amb un clar posicionament en programes europeus com a Horitzó 2020.  
  
D'altra banda, l'aprovació de la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament d'esta llei i el Decret 132/2009, de 4 de setembre, del Consell, pel qual es regula la concessió de beques, i el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, fan necessària l'elaboració i publicació d'esta orde, respectant les noves exigències de les normes esmentades.  
Per això, en virtut de les facultats que em conferix el Decret 179/2012, de 14 de desembre, del Consell, pel qual s'establix l'estructura orgànica de la Presidència i de les conselleries de la Generalitat, Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, així com els articles 28 de la Llei 5/1983, de 30 de desembre, del Consell, i 47.11 del Text Refós de la Llei d'Hisenda Pública de la Generalitat.  
  
  
ORDENE  
  
Article 1. Objecte  
1. Esta orde té per objecte:  
a) Convocar un procediment de concurrència competitiva, amb els principis de publicitat, transparència, objectivitat, igualtat i no-discriminació, a què es referix l'article 22 de la Llei 38/2003, de 17 de novembre, General de Subvencions, i els articles 58 i següents del Reial Decret 887/2006, de 21 de juliol, pel qual s'aprova el seu reglament, d'acord amb els criteris de valoració fixats en les bases reguladores, que figuren com a annex per a la concessió de:  
- Dos beques per a enginyers/eres en Informàtica o enginyers/eres en Telecomunicacions.  
Per a la realització de pràctiques de formació complementària en la Subdirecció General de Sistemes d'Informació per a la Salut de la Conselleria de Sanitat, i que es finança amb càrrec a l'aplicació pressupostària 93.15.83.5379.502.69.4, codi línia comptable T2869000, dels pressupostos de la Generalitat per als exercicis 2014 i 2015, en este últim, supeditat o condicionat l'import corresponent a l'anualitat esmentada, a l'existència de crèdit, adequat i suficient en els pressupostos de la Generalitat.  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en el desplegament del que preveu la disposició addicional tercera de la Llei 27/2011, d'1 d'agost, sobre Actualització, Adequació i Modernització del Sistema de Seguretat Social, es procedirà al finançament de la quota d'empresa de la Seguretat Social dels adjudicataris d'esta convocatòria amb càrrec a l'anterior aplicació i codi de línia, pels imports que s'establisquen en la normativa vigent en la matèria.  
  
b) Aprovar les bases reguladores per les quals es regix esta convocatòria.  
2. Esta orde serà aplicable a les beques següents, que es regiran per les bases reguladores que figuren en l'annex I.  
  
Article 2. Beneficiaris de la subvenció  
1. Podran obtindre la condició de beneficiari de les ajudes previstes en esta convocatòria els que reunisquen els requisits que s'establixen en l'annex I.  
2. No podran obtindre la condició de beneficiari les persones en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
3. L'obtenció de la condició de beneficiari no implicarà vinculació laboral o administrativa amb la Conselleria de Sanitat.  
  
Article 3. Dotació i duració de les beques  
1. Les beques estan dotades amb 1.000,00 - bruts mensuals, import màxim de 12.000,00 - cada becari, i el global màxim de la convocatòria és de 24.000,00 ?, que es finança amb càrrec a l'aplicació pressupostària 80.82.13.582.263.06.1, codi línia comptable T2869000, dels pressupostos de la Generalitat, segons el següent desglossament inicial:  
  
  
 2014 2015 TOTAL  
 12.000,00 - 12.000,00 - 24.000,00 -  
  
2. L'import de la beca s'abonarà mensualment amb el certificat previ de conformitat expedit per la Subdirecció General de Sistemes d'Informació per a la Salut i una vegada practicades les retencions legals corresponents.  
3. El període de gaudi de la beca començarà el dia indicat en la resolució d'esta convocatòria, que en cap cas podrà ser anterior a l'1 de juliol de 2014, i tindrà una duració de 12 mesos, comptats des del dia que s'hi indica. No obstant això, este període podrà prorrogar-se fins a 12 mesos més, dins dels límits previstos en la normativa vigent i sempre que existisca consignació pressupostària adequada i suficient en els pressupostos de la Generalitat per als exercicis pressupostaris corresponents.  
En cas de pròrroga de les beques, en el segon període s'aplicarà la quantia que corresponga d'acord amb la resolució de la conselleria competent en matèria d'hisenda vigent en eixe període.  
4. La no-incorporació del becari en la data assenyalada suposarà la renúncia a la beca concedida.  
  
Article 4. Formalització de les sol·licituds i termini de presentació  
a) Formalització de les sol·licituds i termini de presentació  
1. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
2. Les persones aspirants a obtindre una beca presentaran la sol·licitud exclusivament per via electrònica, de la manera que descriu l'annex I.  
b) Presentació de documentació acreditativa dels mèrits  
La presentació de la documentació acreditativa dels mèrits es realitzarà segons el que disposen les bases que regixen en esta convocatòria incloses en l'annex I.  
Article 5. Ordenació i instrucció del procediment  
L'òrgan encarregat de l'ordenació i instrucció del procediment serà el secretari autonòmic de Sanitat, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.  
  
  
Article 6. Valoració i proposta de resolució  
1. Es constituirà una comissió avaluadora per a l'examen i valoració de les sol·licituds presentades, que s'ajustarà en el funcionament, en tant que òrgan col·legiat, al règim establit per a estos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La comissió avaluadora estarà composta per tres membres: subdirector general de Sistemes d'Informació per a la Salut, que actuarà com a president, cap de Servici d'Infraestructures de Tecnologies de la Informació i la Comunicació, que actuarà com a vocal i tècnic de la Conselleria de Sanitat, que actuarà com a secretari. El subdirector general de Sistemes d'Informació per a la Salut designarà, si pertoca, els substituts d'estos membres de la comissió.  
3. Després d'obtinguda la puntuació provisional de tots els aspirants, s'exposarà la llista ordenada, segons la puntuació obtinguda, a la seu electrònica o portal institucional de la Generalitat en Internet ?http://www.gva.es?, durant 10 dies, per a la fase d'al·legacions. Les publicacions successives s'efectuaran en el mitjà esmentat.  
Els candidats i candidates, en funció dels dos perfils que es descriuen en l'annex I i que obtinguen la millor puntuació, seran convocats per a la realització d'una entrevista, on es valorarà l'adequació del perfil personal i professional dels candidats i candidates a les activitats que s'han de portar a terme.  
La comissió, atenent els criteris i requisits establits i d'acord amb la disponibilitat pressupostària, estendrà una acta i formularà la proposta de resolució a l'òrgan concedent en un termini de 10 dies una vegada finalitzat el procés de selecció, que contindrà una borsa de reserva prioritzada, en funció de la puntuació obtinguda, per a cobrir les vacants que puguen produir-se.  
4. La selecció dels becaris estarà donada per la puntuació obtinguda per mitjà de l'aplicació del següent  
  
BAREM  
a) Expedient acadèmic: es valorarà fins a un màxim de 10 punts coincidint amb la qualificació mitjana ponderada de l'expedient.  
  
b) Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:  
- Doctor: 2 punts.  
- Altres llicenciatures: 1 punt.  
- Altres diplomatures o enginyeries tècniques: 0,50 punts.  
c) Coneixements de valencià: un màxim d'1 punt, d'acord amb el barem següent:  
- Nivell oral: 0,25 punts.  
- Nivell elemental: 0,50 punts.  
- Nivell mitjà: 0,75 punts.  
- Nivell superior: 1 punt.  
Només es valoraran els certificats expedits o homologats per la Junta Qualificadora de Coneixements del Valencià, i es puntuarà exclusivament el nivell més alt acreditat.  
d)Altres idiomes de la Unió Europea: fins a 1 punt. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
e) Altres idiomes cooficials de la Unió Europea: fins a 1 punt.  
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
f) Experiència professional relacionada directament amb l'objecte de la beca, fins a 2 punts, i es computarà 0,10 per cada mes complet treballat.  
L'experiència que es valorarà serà la següent:  
Es valorarà el coneixement demostrat en neuroimatge computacional. El candidat hauria de tindre bones habilitats en programació i activitat documentada en l'àrea de neurociència com ara: experiència en ressonància magnètica funcional, coneixements DTI, MRI estructural, VBM; maneig de distintes eines com: SPM 8, FSL, ADNI, altres programaris relacionats amb l'anàlisi de neuroimatge. Sistema operatiu Linux.  
Es valorarà el coneixement demostrat en programació avançada web. Més concretament:  
- IDE:  
· IntelliJ IDEA (http://www.jetbrains.com/idea/).  
· Aptana (Eclipse) (http://aptana.com/)  
- Base de datos:  
· MySQL (SQL)  
· Postgress (SQL)  
· Mongo (No-SQL) (http://www.mongodb.org/)  
- SO  
· Linux  
· Shell Linux (scripting)  
- Front End  
· HTML5  
· WebGL (2D)  
· SVG (3D)  
· Javascript  
· Sencha Extgs  
· Angular5S  
- Back End  
· Java  
· PHP  
- Apache  
- Tomcat  
- Dcm4chee  
g) Cursos de formació relacionats amb l'objecte de les beques impartides per organismes oficials o centres reconeguts: fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a. De 200 o més hores, 3,00 punts.  
b. De 100 o més hores, 2,00 punts.  
c. De 75 o més hores, 1,50 punts.  
d. De 50 o més hores, 1,00 punt.  
e. De 25 o més hores, 0,50 punts.  
f. De 15 o més hores, 0,20 punts.  
En cap cas es puntuaran en este subapartat els cursos de valencià i d'idiomes.  
h) Entrevista personal: valoració sobre la seua formació, la seua trajectòria acadèmica, professional i els seus coneixements entorn de les matèries relacionades amb l'objecte de les beques convocades.  
Seran convocades a esta entrevista les deu millors puntuacions.  
  
La valoració que s'atorgue en este apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en la convocatòria, cosa que suposa un màxim de 6,6 punts.  
i) En igualtat de condicions amb la resta dels sol·licitants es donarà preferència en l'atorgament de les beques a les persones amb discapacitat, víctimes de violència domèstica i víctimes de terrorisme.  
  
Article 7. Obligacions genèriques del beneficiari  
1. A més de les obligacions específiques que s'establixen en l'annex I, es declaren, amb caràcter general, les següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.  
  
b) Justificar, davant de l'òrgan concedent, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
  
c) Comunicar a l'òrgan concedent l'obtenció d'altres subvencions, ajudes, ingressos o recursos.  
d) Acreditar, en acabar el termini de presentació de les sol·licituds, que es troba al corrent en el compliment de les seues obligacions tributàries i davant de la Seguretat Social, en els termes que preveu l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
A estos efectes, la presentació de la sol·licitud de subvenció comportarà l'autorització expressa del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. No obstant això, el sol·licitant podrà denegar expressament este consentiment.  
e) Las altres previstes en l'article 14 de la Llei 38/2003, de 17 de novembre, General de Subvencions, si pertoca.  
  
Article 8. Resolució de la concessió de l'ajuda  
1. Correspon a la Secretaria Autonòmica de Sanitat, per delegació del conseller de Sanitat, dictar la resolució de la concessió de les beques previstes en esta orde, així com la seua pròrroga.  
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, General de Subvencions, es publicarà en el Diari Oficial de la Comunitat Valenciana i al tauler d'anuncis de la Conselleria de Sanitat (c/ Misser Mascó, 31, de València).  
3. Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori.  
4. El termini per a la resolució de les beques serà el previst en l'annex corresponent a les bases reguladores d'esta.  
  
Article 9. Recursos  
Les resolucions adoptades en l'aplicació d'esta orde esgoten la via administrativa. Contra les resolucions esmentades es podrà interposar un recurs contenciós administratiu en el termini de dos mesos comptat des l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se, potestativament, un recurs de reposició davant del conseller de Sanitat en el termini d'un mes segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.  
  
Article 10. Pèrdua de l'ajuda  
1. L'incompliment pel beneficiari dels requisits i condicions que van donar lloc a l'atorgament de la beca, així com la concurrència de qualsevol de les causes recollides en l'article 37 de la Llei 38/2003, de 17 de novembre, General de Subvencions, i en els articles 91 i següents del Reial Decret 877/2006, de 21 de juliol, pel qual s'aprova el seu reglament, donarà lloc a la pèrdua del dret al cobrament total o parcial de la beca.  
2. En estos casos, es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat. No obstant això, quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplisquen, sense una causa que ho justifique, les condicions establides en la convocatòria corresponent.  
  
Article 11. Del reintegrament de l'ajuda  
Per al reintegrament de l'ajuda seran aplicables les normes que contenen els articles 36 i 37 de la Llei 38/2003, de 17 de novembre, General de Subvencions, així com els articles 91 i següents del Reial Decret 877/2006, de 21 de juliol, pel qual s'aprova el seu reglament, i l'article 12 del Decret 132/2009, de 4 de setembre, del Consell, pel qual es regula la concessió de beques.  
  
  
  
Article 12. Règim d'infraccions i sancions  
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.  
  
Article 13. Criteris de preferència  
Per a la concessió de les beques, s'aplicaran els criteris de preferència que recullen les disposicions addicionals primera, segona i tercera del Decret 132/2009, de 4 de setembre, del Consell, pel qual es regula la concessió de beques.  
  
  
DISPOSICIONS FINALS  
  
Primera  
S'autoritza el secretari autonòmic de Sanitat perquè, en l'àmbit de les seues competències, adopte les mesures i resolucions necessàries per al desplegament i execució d'esta orde.  
  
Segona  
En tot el que no regula esta orde, caldrà ajustar-se al que disposa el text refós de la Llei d'Hisenda Pública de la Generalitat, en els preceptes bàsics de la Llei 38/2003, de 17 de novembre, General de Subvencions i del Reial Decret 877/2006, de 21 de juliol, pel qual s'aprova el Reglament de la Llei 38/2003, i en el Decret 132/2009, de 4 de setembre, del Consell, pel qual es regula la concessió de beques.  
  
Tercera  
Esta orde entrarà en vigor l'endemà del dia que es publique en el Diari Oficial de la Comunitat Valenciana.  
  
Quarta  
Segons el que preveuen els articles 3.4 i 7.4 del Decret 147/2007, del Consell (DOCV 5596, 11.08.2007), esta convocatòria no necessita ser notificada a la Comissió Europea per no reunir els requisits de l'article 107 del Tractat de Funcionament de la Unió Europea, ja que les ajudes previstes no van destinades a empreses o produccions.  
  
Quinta  
Les dades personals de les persones sol·licitants, recollides en el transcurs del procediment, seran incloses en un fitxer automatitzat de l'òrgan convocant, en els termes i condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada, i l'Orde 3/2011, de 8 de novembre, de la Conselleria d'Hisenda i Administració Pública (DOCV 6654, 18.11.2011), per la qual es crea un fitxer de dades de caràcter professional denominat Beques de pràctiques professionals.   
  
Sexta  
Contra esta convocatòria, que posa fi a la via administrativa, es pot interposar un recurs contenciós administratiu. D'acord amb el que preveu l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, dins del termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se, potestativament, un recurs de reposició davant del conseller de Sanitat en el termini d'un mes segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puga interposar-se'n qualsevol altre que s'estime procedent.  
  
València, 18 de juny de 2014  
  
El conseller de Sanitat,  
MANUEL LLOMBART FUERTES  
  
  
ANNEX I  
Bases per a la concessió de beques per a la realització de pràctiques professionals en la Subdirecció General de Sistemes d'Informació per a la Salut  
  
Primera. Objecte  
L'objecte és l'establiment de les bases reguladores que han de regir el procediment de concessió de les beques de pràctiques professionals en matèria d'imatge mèdica en la Subdirecció General de Sistemes d'Informació per a la Salut.  
  
Segona. Requisits dels sol·licitants  
1. Les beques previstes en este annex s'adjudicaran per mitjà de concurs entre els aspirants que reunisquen, abans de finalitzat el termini de presentació de sol·licituds, els requisits següents:  
a) Ser espanyol o nacional d'un estat membre de la Comunitat Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.  
b) Estar en possessió d'alguna de les següents titulacions universitàries: Enginyeria en Informàtica, Enginyeria en Telecomunicacions, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.  
c) No estar exercint cap activitat laboral, funcionarial o econòmica, per compte propi o d'altri.  
d) No patir cap malaltia o estar afectat per limitació física o psíquica que siga incompatible amb l'exercici de les funcions corresponents.  
  
e) No ser major de 35 anys en el moment de finalització del termini de presentació de sol·licituds.  
f) No haver sigut beneficiari de beques de pràctiques professionals en la Generalitat per un període igual o superior a 36 mesos. Este límit temporal començarà a computar-se a partir del 9 de setembre de 2009.  
g) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, cosa que s'acreditarà per mitjà de la declaració responsable inclosa en la sol·licitud.  
2. Els sol·licitants hauran de reunir els requisits i condicions assenyalats en acabar el termini de presentació de les sol·licituds.  
3. No podran optar a les beques els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca de què s'està gaudint o que resten menys de dos mesos perquè finalitze.  
4. Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.  
  
Tercera. Obligacions dels beneficiaris  
1. La persona beneficiària de la beca està obligada a incorporar-se a la Subdirecció General de Sistemes d'Informació per a la Salut en el termini establit, a realitzar l'activitat que ha motivat la concessió durant el període de gaudi, i a guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la mateixa convocatòria.  
2. Per a obtindre la condició de beneficiari de la beca, d'acord amb la resolució, caldrà acceptar-ne la concessió i renunciar a qualsevol altra beca coetània que es gaudisca.  
3. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenrotllament de les beques, així com la memòria final, si pertoca, a l'entitat concedent de la beca, que es reserva el dret de publicar-ho i utilitzar-ho.  
4. La condició de becari no implica cap vinculació laboral o administrativa amb l'administració convocant i la seua concessió serà incompatible amb el gaudi d'altres beques, ajudes o treballs que suposen concurrència amb l'objecte i dedicació d'esta beca o impedisca el compliment de les obligacions com a becari. La infracció d'esta regla deixarà sense efecte la beca adjudicada.  
5. El becari exercirà les activitats objecte de la convocatòria sota la supervisió de la persona que designe el subdirector general de sistemes d'informació per a la salut, que ordenarà les activitats, règim de descansos i en delimitarà el nombre d'hores presencials durant el funcionament dels servicis, sense que en cap cas puguen superar les 30 hores setmanals, el qual actuarà com a tutor formatiu i avaluarà la seua activitat basant-se en la memòria que hauran de presentar els becaris sobre els coneixements i experiències obtinguts en les seues pràctiques en l'Administració pública.  
6. La Secretaria Autonòmica de Sanitat resoldrà, per delegació del conseller de Sanitat, les incidències que es produïsquen durant el període de gaudi de les beques i les deixarà sense efecte, amb l'audiència prèvia de l'interessat, en el cas que incomplisca, sense una causa justificada, les condicions establides en cada convocatòria, quan no realitze l'activitat que va motivar la concessió o deixe de reunir els requisits exigits.  
7. Si hi ha incidències, renúncies, abandons o incompliments que deixen vacants la beca, es procedirà a cobrir-la segons l'orde establit en la borsa de reserva que resulte del procés de selecció.  
8. Després d'haver finalitzat el període de gaudi de la beca, i amb la presentació prèvia d'una memòria final de les actuacions realitzades dins dels 10 dies següents a la seua finalització, la Subdirecció General de Sistemes d'Informació per a la Salut estendrà el certificat d'aprofitament pertinent, assistència i aptitud de la beca.  
  
Quarta  
a) formalització de les sol·licituds i termini de presentació  
1. El termini de presentació de sol·licituds s'establirà en cada convocatòria.  
2. Les persones aspirants a obtindre una beca presentaran la sol·licitud exclusivament per via electrònica. Per a això, accediran a la seu electrònica de la Generalitat ?https://sede.gva.es?, punxaran en l'apartat «Servicis online» i buscaran el tràmit de sol·licitud de beca dissenyat a este efecte.  
En el tràmit esmentat s'especificarà l'especialitat o classe de beca a què s'opta, així com al currículum, a fi de poder obtindre l'autobaremació inicial dels mèrits presentats de forma automàtica. Es presentarà una sol·licitud per cada una de les modalitats.  
En cas de presentació de més d'una sol·licitud per a una determinada convocatòria, únicament es tindrà en compte l'última presentada, i s'arxivaran les anteriors.  
3. Hi ha una adreça electrònica d'assistència tècnica, ?generalitat\_en\_shp@ygy.kx- destinada a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable per mitjà de la qual el sol·licitant manifesta sota la seua responsabilitat que totes les dades recollides en la sol·licitud i en el currículum que adjunta són verídiques i que posseïx la documentació que així ho acredita, i queda a disposició de la Generalitat perquè puga fer-ne la comprovació, control i inspecció que s'estimen oportuns. Segons el que disposa l'article 71 bis de la Llei 30/1992, la inexactitud, falsedat o omissió, de caràcter essencial, en qualsevol dada o manifestació de la declaració responsable esmentada, així com la falta dels requisits exigits, determinarà la impossibilitat de continuar en la convocatòria.  
5. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19 respectivament, del Reial Decret 887/2006, de 21 de juliol, pel qual s'aprova el Reglament de la Llei 3/2003, general de Subvencions (BOE 176, 25.07.2006).  
6. Així mateix, el formulari conté una indicació que les dades de caràcter personal que conté podran ser incloses en un fitxer per al seu tractament pel titular que n'és responsable, fent ús de les funcions que tinga atribuïdes en l'àmbit de les seues competències. Al seu torn, s'informen els interessats de la possibilitat d'exercir els drets d'accés, rectificació, cancel·lació i oposició, tot això, de conformitat amb el que disposa l'article 5 de la Llei Orgànica 15/1999, de 13 de desembre, de Protecció de Dades de Caràcter Personal (BOE 298, 14.12.1999).  
  
7. Per a poder realitzar la presentació electrònica, la persona sol·licitant haurà de disposar de firma electrònica, per mitjà d'un certificat reconegut per a ciutadans emés per l'Agència de Tecnologia i Certificació Electrònica (?www.accv.es?) o del DNI electrònic.  
8. La presentació de la sol·licitud en el Registre electrònic es podrà acreditar per mitjà del rebut expedit per este, de manera automàtica. Es podrà recuperar este justificant de registre accedint a l'àrea personal ?https://www.tramita.gva.es/cdc/>, apartat «Sol·licituds entregades».  
  
Als efectes de còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garantix que la data i l'hora assignada en el rebut és l'hora oficial que establix el Reial Institut i Observatori de l'Armada. La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els dies que tinguen la condició de festes oficials a la Comunitat Valenciana.  
  
9. El sol·licitant podrà realitzar el seguiment de la tramitació de la beca, accedint a la seu electrònica i seleccionant el tràmit de consulta de beca creat a este efecte.  
10. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant d'estes bases.  
11. Si la sol·licitud presentada dins del termini no reunix els requisits indicats en esta convocatòria o no s'aporta alguna documentació de la que s'hi exigix, es requerirà l'interessat perquè l'esmene en el termini màxim de 10 dies hàbils, amb l'advertiment que si no ho fa se'l tindrà per desistit en la seua sol·licitud. L'esmena esmentada es realitzarà també de forma electrònica seleccionant el tràmit creat a este efecte.  
b) Presentació de documentació acreditativa dels mèrits  
1. A fi de reduir càrregues administratives a les persones interessades, a la sol·licitud i el currículum no s'adjuntarà cap documentació.  
  
2. Les sol·licituds que hagen sigut seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a la realització de l'entrevista.  
Si la documentació presentada no reunix els requisits indicats en la convocatòria, o no s'aporten alguns dels documents exigits, es requerirà l'interessat o interessada, perquè, en el termini màxim i improrrogable de 10 dies hàbils, esmene o adjunte els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, i amb l'article 15.5 del Decret 132/2009, de 4 de setembre, del Consell, pel qual es regula la concessió de beques, amb la indicació que, en cas de no fer-ho, se'l tindrà per desistit en la seua sol·licitud amb la resolució prèvia dictada a este efecte.  
3. Els mèrits que no siguen acreditats suficientment no seran tinguts en compte a l'efecte de valorar-los. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés la comissió avaluadora corresponent s'assabenta que algun dels sol·licitants no posseïx la totalitat dels requisits exigits, ha de requerir-li l'acreditació d'estos requisits. En cas que no siguen acreditats en el termini que s'establisca en el requeriment efectuat, quedarà exclòs del procés, amb la indicació prèvia de les inexactituds o falsedats formulades pel sol·licitant.  
  
  
Cinquena. Ordenació i instrucció del procediment  
L'òrgan encarregat de l'ordenació i instrucció del procediment serà el secretari autonòmic de Sanitat, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.  
  
  
Sisena. Termini de resolució  
1. La resolució de les convocatòries tindrà lloc en un termini màxim de tres mesos comptat des del dia que es publique en el Diari Oficial de la Comunitat Valenciana.  
El venciment del termini màxim, previst en el paràgraf anterior, sense haver-se notificat la resolució, legitima els interessats per a entendre desestimada per silenci administratiu la sol·licitud de concessió de subvenció, de conformitat amb el que disposa l'article 25.5 de la Llei 38/2003, de 17 de novembre, General de Subvencions.  
2. La resolució de concessió o denegació es publicarà en el Diari Oficial de la Comunitat Valenciana i produirà els efectes de notificació a les persones interessades, no obstant això es podrà notificar també de forma individualitzada als aspirants que hagen resultat beneficiaris de les beques. Així mateix, la llista d- esta resolució s'exposarà en la seu electrònica o portal institucional de la Generalitat en Internet ?http://www.gva.es?.  
3. La Subdirecció General de Sistemes d'Informació per a la Salut convocarà els adjudicataris per a la firma del document d'acceptació corresponent, que haurà d'efectuar-se en un termini no superior a 10 dies hàbils des de la data de la notificació de la resolució de concessió.